Document ID: 32004R1407

KOMISIJAS REGULAS (EK) Nr. 1407/2004
(2004. gada 2. augusts)
par maiņas kursa noteikšanu, kas 2004. gadā piemērojams vienotā platību maksājuma režīmam Čehijā, Igaunijā, Kiprā, Latvijā, Lietuvā, Ungārijā, Polijā un Slovākijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2003. gada 16. decembra Regulu (EK) Nr. 2199/2003, kas nosaka pārejas pasākumus, kas saistīti ar Padomes Regulas (EK) Nr. 1259/1999 piemērošanu 2004. gadā tajā, kas attiecas uz vienotā platību maksājuma režīmu, kas piemērojams Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (1), jo īpaši tā 2. panta trešo rindkopu,
tā kā:
(1)
Pamatojoties uz Padomes 2003. gada 29. septembra Regulas (EK) Nr. 1782/2003 143. ter pantu, kas nosaka tiešā atbalsta režīmu vienotos noteikumus kopīgās lauksaimniecības politikas ietvaros un nosaka konkrētus lauksaimnieku atbalsta režīmus, un maina regulas (EK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (2), Čehija, Igaunija, Kipra, Latvija, Lietuva, Ungārija, Polija un Slovākija ir nolēmušas aizstāt tiešos maksājumus ar vienoto platības maksājumu.
(2)
Saskaņā ar Regulas (EK) Nr. 2199/2003 2. pantu, 2004. gadā vienotā platību maksājuma režīma ietvaros piešķiramās summas konversija jāuzsāk 2004. gada 1. jūlijā. Izmantojamais maiņas kurss ir pro rata temporis aprēķinātais vidējais maiņas kurss, kāds piemērots laika posmā no 2004. gada 1. janvāra līdz 30. jūnijam.
(3)
Tātad ir jānosaka minētais maiņas kurss tām dalībvalstīm, kas nolēmušas piemērot vienoto platību maksājumu 2004. gadā,
IR NOLĒMUSI.
1. pants
2004. gadam pielikumā minētais maiņas kurss Čehijā, Igaunijā, Kiprā, Latvijā, Lietuvā, Ungārijā, Polijā un Slovākijā tiek piemērots summai, ko piešķir vienotā platību maksājuma režīma ietvaros, ko paredz Regulas (EK) Nr. 1782/2003 143. ter pants.
2. pants
Šī regula stājas spēkā 3. dienā pēc tās publicēšanas Eiropas Savienības Oficiālajā Vēstnesī.
Šī regula ir obligāta visos tās elementos un tieši piemērojama visās dalībvalstīs.
Briselē, 2004. gada 2. augustā

Labels: 2
18
6